सोना आज लगातार पांचवें दिन टूटा है. सोना स्टैंडर्ड 70 रुपये फिसलकर 09 अगस्त के बाद के निचले स्तर 29,580 रुपये प्रति दस ग्राम पर रहा. गिन्नी में इस दौरान कोई बदलाव नहीं हुआ और यह 24,400 रुपये प्रति आठ ग्राम पर स्थिर रही. चांदी 100 रुपये टूटकर 37,800 रुपये प्रति किलोग्राम बोली गयी. इस दौरान चांदी वायदा 50 रुपये बढ़कर 37,115 रुपये प्रति किलोग्राम बोली गयी. सिक्का लिवाली और बिकवाली में कोई बदलाव नहीं हुआ और सिक्का लिवाली 71 हजार रुपये और बिकवाली 72 हजार रुपये सैकड़ा पर रहा.